Drekavellir 20 í Hafnarfirði . Mjög björt , falleg og vel skipulögð 3ja herbergja 82,1 fm íbúð á þriðju hæð , efstu , með sérinngangi af svalagangi á góðum stað á Völlunum í Hafnarfirði . Nánast nýtt parket . Stutt í strætó , skóla , leikskóla og framhaldsskóla . Opið hús verður í næstu viku en ef þið viljið bóka skoðun fyrr þá er hægt að bóka skoðun með því að senda póst á villi@vbeignir.is Húsið er viðhaldslítið steypt og báruklætt lítið fjölbýli á góðum stað í Vallarhverfinu í Hafnarfirði . Hjónaherbergi er rúmgott með eikar parketi og fallegum og stórum skápum . Nýleg uppþvottavél og ískápur fylgja með íbúðinni . Íbúðin er mjög rúmgóð , björt og falleg . Eigendur eru búin að kaupa sér aðra eign og getur íbúðin verið laus mjög fljótlega . Parketið er nánast nýtt eikar harðparket . Við skoðun er slegið inn 14 á bjöllu á jarðhæðinni . Áhvílandi eru nýleg góð lán frá Gildi lífeyrissjóð og Framtíðinni að upphæð um 33,8 m . Athugið að bankarnir eru með allt upp í 100 % hærri vexti en lífeyrissjóðirnir þannig að ef þið hafið einhvern tímann á starfsævi ykkar greitt í einhvern lífeyrissjóð , sem flestir íslendingar hafa gert , óháð því hvort þið borgið í þann sjóð eða einhvern sjóð í dag , þá eigið þið að öllum líkindum rétt á láni í einhverjum af þeim sjóðum og getið hugsanlega valið um sjóði til að taka lán út frá bestu lánskjörunum . Lífeyrissjóðirnir eru að lána frá 65 % og allt upp í 85 % með skilyrðum . Svo geta þeir sem þurfa meiri lán og hafa átt íbúð áður tekið allt að 85 % lán og þeir sem hafa ekki átt íbúð áður geta tekið allt upp í 90 % lán með því að taka lán frá Framtíðinni lánasjóð á eftir Lífeyrissjóðslánunum . Ég aðstoða ykkur auðvitað við að kanna og sækja um þetta ef þið viljið . Allir eiga rétt á láni í öllum þeim lífeyrissjóðum sem þeir hafa borgað í frá því þeir byrjuðu að vinna og svo er að velja þann sjóð sem er með lægstu vextina og eða hæsta lánshlutfallið eftir því sem hentar hverjum og einum .